CELEX: 42021D0324
Language: mt
Date: 2021-02-19 00:00:00
Title: Deċiżjoni (UE) 2021/324 tar-Rappreżentanti tal-Gvernijiet tal-Istati Membri tad-19 ta’ Frar 2021 li taħtar Imħallef fil-Qorti Ġenerali

24.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 64/5
               
            
         DEĊIŻJONI (UE) 2021/324 TAR-RAPPREŻENTANTI TAL-GVERNIJIET TAL-ISTATI MEMBRI
         tad-19 ta’ Frar 2021
         li taħtar Imħallef fil-Qorti Ġenerali
         IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
         Wara li kkunsidraw it-Trattat dwar l-Unjoni Ewropea, u b’mod partikolari l-Artikolu 19 tiegħu,
         Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikoli 254 u 255 tiegħu,
         Billi:
         
                     (1)
                  
                  
                     Skont l-Artikolu 7 tal-Protokoll Nru 3 dwar l-Istatut tal-Qorti tal-Ġustizzja tal-Unjoni Ewropea u wara l-ħatra tas-Sur Jan PASSER bħala Mħallef fil-Qorti tal-Ġustizzja, jenħtieġ li jinħatar Imħallef fil-Qorti Ġenerali għall-bqija tal-mandat tas-Sur Jan PASSER, jiġifieri sal-31 ta’ Awwissu 2025.
                  
               
                     (2)
                  
                  
                     Is-Sur David PETRLÍK ġie nnominat għall-kariga li saret vakanti.
                  
               
                     (3)
                  
                  
                     Il-kumitat stabbilit permezz tal-Artikolu 255 tat-Trattat dwar il-Funzjonament tal-Unjoni Ewropea ta opinjoni favorevoli dwar l-idoneità ta’ dan il-kandidat għall-qadi tal-funzjonijiet ta’ Mħallef fil-Qorti Ġenerali,
                  
               ADOTTAW DIN ID-DEĊIŻJONI:
         
            Artikolu 1
            Is-Sur David PETRLÍK huwa b’dan maħtur Imħallef fil-Qorti Ġenerali għall-perijodu mid-data tad-dħul fis-seħħ ta’ din id-Deċiżjoni sal-31 ta’ Awwissu 2025.
         
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, id-19 ta’ Frar 2021.
            
               
                  Il-President
               
               N. BRITO